GIF

GIF – "Graphics Interchange Format", биздин түшүнүк боюнча сүрөттөр менен алмашуу форматы же бир компьютерден экинчи компьютерге сүрөттөрдүн сапатын жоготпой өткөрүү форматы. Бул программа британиялык "CompuServe" фирмасы тарабынан 1987-жылы иштелип чыккан. Ал эми 1989-жылы буга анимациялык форматта сүрөттөрдү кошуу функциясын кошушкан. Азыркы учурда интернет айдыңында "гифка" деген термин кеңири колдонулат. 5тен 30 секундга чейинки убакытты камтыган, белгилүү бир маанини же элести калтырган видеонун кесиндисин "GIF" же "гифка" деп атап, түрдүү максатта колдонушат. Ошондой эле интернет колдонуучулар достору менен майрамдарда же туулган күндөрдө гифка катары гүл кармаган, өөп жаткан жана көзүн кыскан мамалак, коён сыяктуу анимациялар менен алмаша алышат.